गुरुवार को कार्ति चिदंबरम एक बार फिर से कोर्ट में पेश किया गया. सीबीआई ने 14 दिनों की रिमांड की मांग की है. उनकी दलील है कि कार्ति चिदंबरम जांच में सहयोग नहीं कर रहे हैं. इसके अलावा सीबीआई ने दावा किया है कि उनके पास इंद्रानी के द्वारा दिए गए सारे पैसे के सारे वाउचर्स मौजूद हैं. क्या है पूरा मामला ? पीटर मुखर्जी और इंद्राणी मुखर्जी ने आरोप लगाया था कि वे पूर्व वित्त मंत्री पी चिदंबरम से उनके नार्थ ब्लॉक कार्यालय में मिले थे . इन दोनों ने पी चिदंबरम से उनकी मीडिया कंपनी में विदेशी निवेश के लिए क्लीयरेंस की मांग की थी. अधिकारियों के मुताबिक चिदंबरम ने इसके बाद उनसे कहा था कि उनके बेटे के कारोबार में मदद करो. पीटर मुखर्जी और इंद्राणी मुखर्जी ने ये भी कहा कि वे दिल्ली के एक फाइव स्टार होटल में कार्ति से मिले थे जहां उन्होंने कथित रूप से 10 लाख अमेरिकी डॉलर की मांग की थी.